31988L0485
L 239/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 26 юли 1988 година
за изменение на приложението към Директива 82/471/EИО на Съвета относно някои продукти, използвани при храненето на животните
(88/485/EИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 82/471/EИО на Съвета от 30 юни 1982 г. относно някои продукти, използвани при храненето на животните (1), последно изменена с Директива 86/530/EИО на Комисията (2), и по-специално член 6 от нея,
като има предвид, че Директива 82/471/EИО предвижда редовни изменения на съдържанието на съответното приложение в резултат на развитието в научно-техническите познания;
като има предвид, че е уместно, с оглед постигане на яснота, да се раздели групата на аминокиселините и техните соли според различните аминокиселини;
като има предвид, че проучването на два нови продукта на основата на лизина показа, че тези продукти отговарят на изискванията на Директива 82/471/EИО; като има предвид, че използването на продукти при храненето на животните трябва, следователно, да бъде разрешено при определени условия;
като има предвид, че мерките, предвидени в настоящата директива, съответстват на становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Приложението към Директива 82/471/EИО се изменя, както е посочено в приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с член 1, не по-късно от 30 юни 1989 г. Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 26 юли 1988 година.